**Ministru kabineta noteikumu projekta**

**„Grozījums Ministru kabineta 2007. gada 19. jūnija noteikumos Nr. 405**

**„Putnu gripas uzliesmojuma likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Veterinārmedicīnas likuma 26. panta pirmā daļa un 27. panta trešā daļa;2) Komisijas 2018. gada 10. augusta Īstenošanas lēmums (ES) 2018/1136 par riska mazināšanas un pastiprinātiem biodrošības pasākumiem un savlaicīgas atklāšanas sistēmām attiecībā uz risku, ka savvaļas putni uz mājputniem var pārnest augstas patogenitātes putnu gripas vīrusus (turpmāk – Īstenošanas lēmums 2018/1136). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot pastāvīgos draudus, ka inficēti savvaļas putni var pārnest augsti patogēnās putnu gripas vīrusus uz mājputniem, un epizootisko situāciju Eiropas Savienībā (turpmāk – ES) un trešajās valstīs, kas robežojas ar ES, ir pieņemts Īstenošanas lēmums 2018/1136, kas paredz ES dalībvalstu kompetentajām iestādēm izvērtēt putnu gripas epizootisko situāciju valstī un, ņemot vērā lēmumā 2018/1136 minētos riska faktorus, noteikt apgabalus, kuros ir augsts risks pārnest un izplatīt augsti patogēnās putnu gripas vīrusu no savvaļas putniem uz mājputniem (turpmāk – īpaši apdraudētie apgabali), kā arī prasības putnu īpašniekiem vai turētājiem īpaši apdraudētajos apgabalos putnu novietnēs ieviest pastiprinātus biodrošības pasākumus. Pārtikas un veterinārais dienests (turpmāk – PVD), izvērtējot putnu gripas uzraudzības programmas iepriekšējo gadu rezultātus un Īstenošanas lēmuma 3. panta 1. punktā minētos kritērijus īpaši apdraudētu apgabalu noteikšanai, kopā ar Zemkopības ministriju pieņēma lēmumu, ka īpaši apdraudētus apgabalus Latvijā nav iespējams noteikt, jo putnu migrācija notiek pāri visai Latvijas teritorijai un pastiprināti biodrošības pasākumi pēc nepieciešamības ir jānosaka visām novietnēm, kurās tur putnus. Būtisks arguments ir arī tas, ka augsti patogēnās putnu gripas vīruss izplatās ļoti strauji, jo ir ļoti virulents. Izvērtējot Eiropas Pārtikas nekaitīguma iestādes (turpmāk – *EFSA*) riska novērtējumu un putnu gripas epizootisko situāciju ES un valstij tuvumā esošajās trešajās valstīs, iespējams, nākotnē var būt nepieciešams nekavējoties pieņemt lēmumu, nosakot mājputnu turētājiem konkrētus pasākumus noteiktā periodā, lai mazinātu augsti patogēnā putnu gripas vīrusa pārnešanas risku no savvaļas putniem uz mājputniem un citiem nebrīvē turētiem putniem.PVD, izstrādājot ikgadējo putnu gripas uzraudzības programmu, ņem vērā *EFSA* putnu gripas izplatības riska novērtējumus un sniegtos ieteikumus. PVD, īstenojot putnu gripas uzraudzības programmu, iegūst informāciju par putnu gripas epizootisko situāciju valstī. Īstenošanas lēmumā 2018/1136 paredzēts, ka pēc nepieciešamības nosakāmi bioloģiskās drošības pasākumi, lai mazinātu augsti patogēnās putnu gripas ierosinātāja pārnešanas risku no savvaļas putniem uz mājputniem un citiem nebrīvē turētiem putniem. Sagatavotajā Ministru kabineta noteikumu projektā „Grozījums Ministru kabineta 2007. gada 19. jūnija noteikumos Nr. 405 „Putnu gripas uzliesmojuma likvidēšanas un draudu novēršanas kārtība”” (turpmāk – noteikumu projekts) PVD tiek dotas tiesības noteikt periodu, kurā ir jāievēro noteikti bioloģiskās drošības pasākumi. Ja epizootiskā situācija ir labvēlīga (valstī nav putnu gripas uzliesmojumu), tad nav nepieciešams noteikt papildu bioloģiskās drošības pasākumus. Epizootiskā situācija putnu migrācijas laikā var mainīties ļoti strauji, tādēļ ir jāparedz tiesības PVD ar rīkojumu noteikt periodu, kurā jāievēro noteikti bioloģiskās drošības pasākumi. Noteikumu projektā noteikts, ka augsti patogēnās slimības ierobežojumu periodā, ja dienests ir izvērtējis epizootoloģisko situāciju un dzīvnieku īpašnieka īstenotos bioloģiskās drošības pasākumus, lai izvairītos no slimības iespējamas izplatīšanās, dienests var atļaut mājputnus turēt ārā. To var darīt tad, ja dzīvnieku īpašnieks mājputnus baro un dzirdina novietnes telpās vai zem nojumes, kas ir pietiekami liela, lai atturētu savvaļas putnus no nolaišanās un nepieļautu to piekļūšanu mājputniem paredzētajai barībai un ūdenim. Dzīvnieku īpašniekam ir noteiktas divas iespējas – vai nu putnus barot novietnes telpās, vai nojumē, kas ir pietiekami liela, lai savvaļas putni nevarētu piekļūt mājputniem paredzētajai barībai un ūdenim.Lēmums 2018/1136 nosaka dalībvalstu kompetentajām iestādēm izveidot un ieviest agrīnās konstatācijas sistēmu – ziņošanas sistēmu par pazīmēm, kuras novēro mājputniem vai citiem nebrīvē turētiem putniem īpaši apdraudētajos apgabalos. Veterinārmedicīnas likuma 59. panta 8.punkta “a” apakšpunktā dzīvnieku īpašniekam ir noteikts pienākums nekavējoties ziņot praktizējošam veterinārārstam par vairāku dzīvnieku vienlaicīgu saslimšanu vai nobeigšanos un jebkuru gadījumu, kad rodas aizdomas par dzīvnieku saslimšanu ar infekcijas slimību. Lai savlaicīgāk un pēc iespējas agrīnākā stadijā varētu atklāt putnu iespējamo saslimšanu ar augsti patogēnās putnu gripas vīrusu, Īstenošanas lēmumā 2018/1136 ir noteiktas tās raksturīgās izmaiņas putnu ganāmpulkā, kuras novērojot dzīvnieku īpašniekiem nekavējoties ir jāziņo PVD vai praktizējošiem veterinārārstiem. Tāpat Lēmumā 2018/1136 noteikts, ka ir jāveic pasākumi, lai uzlabotu putnkopju un citu putnkopības nozarē iesaistīto personu informētību par augsti patogēnās putnu gripas izplatības draudiem un pasākumiem novietņu pasargāšanai no augsti patogēnās putnu gripas vīrusa ievazāšanas. Zemkopības ministrija savā tīmekļvietnē ir izveidojusi atsevišķu putnu gripas jautājumiem paredzētu sadaļu (http://www.zm.gov.lv/zemkopibas-ministrija/statiskas-lapas/putnu-gripa?id=15423#jump), kurā ir publicēta svarīgākā informācija par normatīvajiem aktiem, kas nosaka putnu gripas uzraudzības un apkarošanas kārtību, kā arī biodrošības prasības novietnēm, kurās tur putnus. Tāpat šajā sadaļā ir publicēta aktuālā informācija par putnu gripas epizootisko situāciju ES un pasaulē. Mainoties epizootiskajai situācijai Latvijā, šajā sadaļā paredzēts publicēt aktuālo informāciju par putnu gripas izplatību un PVD izdotajiem rīkojumiem, kas skars putnu īpašniekus un turētājus, kā arī citus putnkopības nozarē iesaistītos. Zemkopības ministrijas izveidotajā sadaļā ir pieejama arī saite uz PVD tīmekļvietni, kurā PVD publicē putnu īpašniekiem un turētājiem svarīgu aktuālo informāciju par putnu gripu.Īstenošanas lēmuma 2018/1136 8. pantā ir paredzēts pienākums dalībvalstij nodrošināt lielāku savvaļas putnu populācijas uzraudzību un mirušo vai slimo putnu tālāku novērošanu saskaņā ar Eiropas Komisijas pieņemtajām pamatnostādnēm par putnu gripas uzraudzību savvaļas putniem. Latvijā katru gadu PVD izstrādā un ar Eiropas Komisiju saskaņo putnu gripas uzraudzības programmu, kurā ir paredzēta mājputnu un savvaļas putnu uzraudzība. Latvijas Ornitologu biedrība kopš 1994. gada sadarbībā ar starptautisko putnu aizsardzības organizāciju savienību *BirdLife* *International* Latvijā nosaka putniem nozīmīgas vietas (turpmāk – PVN). PVN ir putnu aizsardzībai starptautiski nozīmīgas vietas, kas tiek noteiktas pēc standartizētiem starptautiski saskaņotiem kritērijiem. Šajās teritorijās putni, tostarp aizsargājamas putnu sugas, ievērojamā skaitā ligzdo vai pulcējas migrācijas laikā. Jaunākais PVN saraksts izveidots 2004. gadā, un tajā iekļauta 71 putniem starptautiski nozīmīga vieta – 64 iekšzemes un septiņas jūras teritorijas. PVD, izstrādājot putnu gripas uzraudzības programmu, ņems vērā arī valstī noteiktās PVN, tām pavasara un rudens periodā pievēršot pastiprinātu uzmanību.Noteikumu projekts ievieš Īstenošanas lēmuma 2018/1136 prasības.  |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur putnu sugas dzīvniekus. Pēc Lauksaimniecības datu centra tīmekļvietnē pieejamās informācijas, Latvijā 01.07.2018. bija reģistrēts 4981 mājputnu īpašnieks un 80 fazānu un strausu īpašnieki (novietnes, kurās dzīvnieki tiek turēti gan komerciāliem nolūkiem, gan pašpatēriņam). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2018. gada 10. augusta Īstenošanas lēmums (ES) 2018/1136 par riska mazināšanas un pastiprinātiem biodrošības pasākumiem un savlaicīgas atklāšanas sistēmām attiecībā uz risku, ka savvaļas putni uz mājputniem var pārnest augstas patogenitātes putnu gripas vīrusus (turpmāk – Īstenošanas lēmums 2018/1136). |
| 2. | Citas starptautiskas saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2018/1136 4. panta 1. punkts | Noteikumu projekta 188.22 punkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 2. punkts | Noteikumu projekta 188.22 punkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 3. punkts | Noteikumu projekta 188.222. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “a” apakšpunkts | Noteikumu projekta 188.233. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “b” i) apakšpunkts | Noteikumu projekta 188.231.1. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “b” apakšpunkta “ii” apakšpunkts | Noteikumu projekta 188.231.2. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “c” apakšpunkts | Noteikumu projekta 188.232. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “d” apakšpunkts | Noteikumu projekta 188.224.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “e” apakšpunkts | Noteikumu projekta 188.24punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 4. panta 4. punkta “g” apakšpunkts | Noteikumu projekta 188.225. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 5. panta 1. punkts | Noteikumu projekta 188.22 punkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 5. panta 2.punkts | Noteikumu projekta 188.26 punkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 5. panta 3.punkts | Noteikumu projekta 188.26 punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 7. panta 1.punkts | Noteikumu projekta 188.25 punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2018/1136 7. panta 2.punkts | Noteikumu projekta 188.25 punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā 2018/1136 nav paredzēta rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar biedrībām “Lauksaimniecības organizāciju sadarbības padome” un “Zemnieku saeima” un Pārtikas un veterināro dienestu. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts biedrībām “Lauksaimniecības organizāciju sadarbības padome” un “Zemnieku saeima” un Pārtikas un veterinārajam dienestam 2018. gada 29. novembrī. |
| 3. | Sabiedrības līdzdalības rezultāti | Biedrības “Lauksaimniecības organizāciju sadarbības padome” un “Zemnieku saeima” un Pārtikas un veterinārais dienests saskaņoja noteikumu projektu bez iebildumiem. Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

 Zemkopības ministrs Kaspars Gerhards

Vanaga 67027363

Sanita.Vanaga@zm.gov.lv